# Հենթայ[խմբագրել | խմբագրել կոդը]

Ճապոնիայում հատուկ խանութներում հաճախ կարելի է հանդիպել հենտայ թեմայով տարբեր տեսակի ապրանքների՝ սկսած գրքերից մինչև այլ հավաքածուային իրեր
**Հենթայ** (ճապոներեն՝ ヘンタイ) ճապոնական պոռնոգրաֆիկ անիմեի և մանգայի ժանր։ Բացի անիմեից և մանգայից, հենթայերը լինում են նաև այլ տեսակներով, ներառյալ գեղարվեստական գործերը և վիդեոխաղերը (հայտնի որպես *էրոգե*)։

## Տերմինաբանություն

Սեքսուալ համատեքստում «հենթայ» տերմինը ունի նաև «այլասերում» կամ «աննորմալություն» իմաստները, հատկապես, երբ օգտագործվում է որպես ածական։ Այս օգտագործումների դեպքում այն «変態性欲» (hentai seiyoku) արտահայտության կրճատված ձևն է, որը նշանակում է «սեքսուալ այլասերում»։ Ճապոնական պոռնոգրաֆիկ ստեղծագործությունները հաճախ պարզապես նշվում են որպես \*\*18禁\*\* (18-կին, նշանակում է «արգելված մինչև 18 տարեկաններին») կամ \*\*成人漫画\*\* (սեյջին մանգա, նշանակում է «մեծահասակների մանգա»)։ «Հենթայ» տերմինի օգտագործումը Ճապոնիայում չի սահմանում կոնկրետ հատուկ ժանր։

«Հենթայ» բառը գրված կանջիով
«Հենթայ» տերմինը անգլերենում սահմանվում է այլ կերպ։ Օքսֆորդի անգլերեն բառարանը այն սահմանում է որպես «ճապոնական մանգայի և անիմեի ենթաժանր, որը բնորոշվում է չափազանց սեքսուալացված կերպարներով և սեքսուալ բովանդակությամբ պատկերներով ու սյուժեներով»։

|  | «Հենթայ» տերմինի զարգացումը" |
| --- | --- |
| Մեյջի շրջան (1868–1912) | Հիստերիա |
| 1917 | Այլասերված սեքսուալ ցանկություն |
| 1920–1930 | Աննրոմալ սեքսուալություն։ Հոմոսեքսուալ հարաբերությունների հետ կապված թեմաներ։ |
| 1940–1950 | Հենթայ սեյյոկու կամ «այլասերված ցանկություններ»։ |
| 1960 | Տերմինը հետերոսեքսուալիզացվում է, և առաջին անգամ հայտնվում է «էչչի» բառը։ |
| 1970 | Վերաբերում է կոնկրետ պոռնոգրաֆիկ ժանրին։ |
| 2000 | Ճապոնիայում տերմինը վերաբերում է տղամարդկանց հետերոսեքսուալ այլասերվածությանը, այլ ոչ թե սեքսուալ պրակտիկաների շրջանակին։ Այն նաև վերաբերում է մուլտֆիլմային ժանրին։ |

## Հենթայի ազդեցությունները հասարակության վրա

Գոյություն ունեն ուսումնասիրություններ պոռնոգրաֆիայի սոցիալական հետևանքների մասին, հատկապես թե ինչպես է դա անդրադառնում սեքսուալացված և օբյեկտիվացված կանանց պատկերի վրա։ Ինչ վերաբերում է նրան, թե ինչպես է հենթայը հատուկ կերպով նպաստում կանանց անձի վրա՝ վերջին շրջանի ուսումնասիրությունները ցույց են տալիս, որ հենթայը նպաստում է սեքսուալ բռնությանը և կանանց ռասայականացմանը։

### Ռասայական ֆետիշիզացում կանանց նկատմամբ հենթայում

#### Պատմություն

Ասիական կանանց ռասայական ֆետիշիզացումը գոյություն ուներ դեռ Արևմուտքի կայսրություններում, որտեղ Ասիացի կանայք ներկայացվում էին որպես «էկզոտիկ» կամ հնազանդ, և այդ հատկությունները իրենց հերթին ռոմանտիզացվում էին։

Կլասիկ մեդիան նույնպես ներկայացնում է Ասիացի կանանց ինտիմ հարաբերությունները սպիտակամորթ տղամարդկանց հետ։ Որպես քննադատություն, նշվում է, որ սա նպաստում է այն մտքի առաջացմանը, որ Ասիացի կանանց արժեքը ուղիղ կերպով կապված է նրանց սպիտակամորդ զուգընկերների հետ։

Հենթայում տարածված սյուժեները ներկայացնում են կնոջը ավելի հնազանդ դերում՝ հաճախ ընդունելով ենթարկվողի դերը։ Հենթայի աճող արևմտյան լսարանը նպաստում է այս ներկայացվածությանը Ասիացի կանանց նկատմամբ։

#### Ճապոնացի կանանց ֆետիշիզացումը

Քանի որ հենթայը էրոտիկ մեդիայի լայն ժանր է, կանանց դերը շատ տարբեր է լինում, սակայն գրեթե միշտ աղջիկը ցուցադրվում է նուրբ և մեծ կրծքերով։ Հինակո Իշիկավայի հոդվածում, որը քննարկում է ճապոնացի կանանց ռասայականացում հենթայում, նշվում է, որ հենթայը ուղղակիորեն նպաստում է ճապոնացի կանանց սեքսուալ օբյեկտիվացմանն ու ստերեոտիպացմանը։ Թեև հենթայում կանանց գլխավոր հերոսների ազգությունը միշտ չէ որ հայտնի է, ֆիլմերըը հաճախ նշում են կերպարի «ճապոնացի լինելը»։ Դա տեղի է ունենում կամ հագուստի միջոցով (կիմոնո), ֆիլմի տեսարանում, կամ կերպարի շարժուձևերի միջոցով։

Ըստ Իշիկավայի, այս տեսարանները նպաստում են արևմտյան աշխարհում տարածված Ասիական ֆետիշի ֆենոմենին, հատկապես նշելով 2022 թվականի Pornhub-ի վիճակագրությունները, որտեղ «հենթայ» և «ճապոնական» բառերը հայտնվում են որպես ամենաշատ որոնված տերմիններ։

## Դեմոգրաֆիա

Ըստ 2017 թվականին Pornhub-ի տվյալների, ամենից շատ հենթայ դիտողները տղամարդիկ են։ Պատրիկ Վ. Գալբրեյթը և Ջեսիկա Բաուենս-Սուգիմոտոն նշում են, որ հենթայ մանգան գրավում է «բազմազան ընթերցողների, որոնց մեջ, իհարկե, կան նաև կանայք»։ Հենթայ ժանրն ընդգրկում է լայն լսարան, որը տարեցտարի աճում է։ Անիմեները, որոնցում պատկերվում են նորմալ սեքսուալ իրավիճակներ, ունեն ավելի քիչ հաջողություն, քան նրանք, որոնք խախտում են սոցիալական նորմերը, ինչպիսիք են դպրոցներում սեքսը կամ բոնդաժը։

## Ծանոթագրություններ